Manneen murtii gosota adabbii bilisummaa daangessan lama ni murteessu.Isaanis adabbii hidhaa salphaa fi adabbii hidhaa cimaati.Namni tokko ji’oota ykn waggoota muraasaaf adabbii hidhaa salphaatiin kan adabaman nageenyaa fi tasgabbii biyyaa fi hawaasaa irratti miidhaan dhaqabsiisan xiqqaa ta’uu ilaaluu fi madaaluun akka ta’e seera yakkaa kwt. 106 jalatti kan tumame hogguu ta’u adabbii hidhaa cimaa kan murtaa’u immoo yakkamaan hawaasaa fi biyyaaf balafamaa kan ta’eef isaan adabbii hidhaa salphaan adabaman irraa haala adda ta’een qabamuu akka qabuu fi ulfaataa akka ta’e seera yakkaa kwt. 108 irraa ni hubatama.